
37. §
Rīkojuma projekts "Grozījumi Ministru kabineta 2021. gada 2. novembra rīkojumā Nr. 775 "Par ceļu satiksmes pārkāpumu fiksēšanas tehnisko līdzekļu darbības nodrošināšanu""
25-TA-1666
(E. Siliņa)
· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt Iekšlietu ministrijas priekšlikumu palielināt valsts pamatbudžeta ieņēmumus no naudas sodiem, ko uzliek Valsts policija par pārkāpumiem ceļu satiksmē, kas fiksēti ar komersanta tehniskajiem līdzekļiem, 2026. gadā 3 843 740 euro apmērā, 2027. gadā un turpmāk ik gadu 6 354 265 euro apmērā.
· 4. Atbilstoši šī protokollēmuma 3. punktā plānotajam valsts budžeta ieņēmumu palielinājumam atbalstīt Iekšlietu ministrijas priekšlikumus palielināt dotāciju no vispārējiem ieņēmumiem un izdevumus:
· 4.1. budžeta apakšprogrammā 02.03.00 "Vienotās sakaru un informācijas sistēmas uzturēšana un vadība" 2026. gadā un turpmāk ik gadu 327 648 euro (preces un pakalpojumi), lai nodrošinātu koplietošanas tehnoloģiskās platformas transportlīdzekļu valsts numura zīmju atpazīšanai un uzkrāšanai darbības nodrošināšanu un uzturēšanu un 31 146 euro (preces un pakalpojumi), lai nodrošinātu Valsts apdraudējuma novēršanas informācijas sistēmas izveidi un uzturēšanu;
· 4.2. budžeta apakšprogrammā 06.01.00 "Valsts policija" ilgtermiņa saistību pasākumam "Ceļu satiksmes pārkāpumu fiksēšanas tehnisko līdzekļu darbības nodrošināšana" 2026. gadā 520 394 euro (izdevumi precēm un pakalpojumiem 56 844 euro, subsīdijām un dotācijām 463 550 euro), 2027. gadā 2 953 615 euro (izdevumi precēm un pakalpojumiem 75 513 euro, subsīdijām un dotācijām 2 878 102 euro), 2028. gadā un turpmāk ik gadu 2 832 260 euro (izdevumi precēm un pakalpojumiem 66 796 euro, subsīdijām un dotācijām 2 765 464 euro) apmērā, lai nodrošinātu ceļu satiksmes pārkāpumu fiksēšanas tehnisko līdzekļu darbību;
· 4.3. budžeta apakšprogrammā 06.01.00 "Valsts policija" 2026. gadā un turpmāk ik gadu 385 298 euro apmērā (preces un pakalpojumi), lai nodrošinātu preču un pakalpojumu sadārdzinājuma segšanu;
· 4.4. budžeta programmā 10.00.00 "Valsts robežsardzes darbība" 2026. gadā 326 176 euro apmērā, 2027. gadā un turpmāk ik gadu 360 315 euro apmērā (preces un pakalpojumi), lai nodrošinātu ārējās sauszemes robežas tehnoloģiskās infrastruktūras darbībai nepieciešamos Ārkārtas situāciju valsts elektronisko sakaru tīkla pieslēgumus;
· 4.5. budžeta apakšprogrammā 40.02.00 "Nekustamais īpašums un centralizētais iepirkums" 2026. gadā 2 253 078 euro (preces un pakalpojumi), 2027. gadā 2 296 243 euro (preces un pakalpojumi) un 2028. gadā un turpmāk ik gadu 2 417 598 euro (preces un pakalpojumi), lai nodrošinātu Iekšlietu ministrijas valdījumā esošā nekustamā īpašuma uzturēšanu un apsaimniekošanu, komunālo izdevumu un elektroenerģijas izmaksu segšanu.
· 5. Iekšlietu ministrijai likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas procesā iesniegt Finanšu ministrijā priekšlikumus izdevumu precizēšanai atbilstoši šī protokollēmuma 4. punktam.
· 6. Iekšlietu ministrijai sekot līdzi ieņēmumiem no naudas sodiem, ko uzliek Valsts policija par pārkāpumiem ceļu satiksmē, kas fiksēti ar komersanta tehniskajiem līdzekļiem. Ja šo ieņēmumu izpilde ir mazāka par plānoto, Iekšlietu ministrijai 2027.–2030. gada budžeta izdevumu pārskatīšanas procesa ietvaros iesniegt priekšlikumus prognozēto ieņēmumu palielinājuma nodrošināšanai.

